b'\n_START_ARTICLE_\nGrad Pr\xc3\xa4grad\n_START_SECTION_\nZgodovina\n_START_PARAGRAPH_\nGrad je prvi\xc4\x8d omenjen v dokumentu iz leta 1166. Takrat je Konrad Burggraf N\xc3\xbcrnberga, ki je znan tudi kot grof Raab, ta grad prodal \xc5\xa1kofu v Bambergu. Njegov ministerijal, Meginhalm iz Pr\xc3\xa4grada, je tako postal bamber\xc5\xa1ki ministerijal. Vloga gradu je bilo varovanje pomembne poti/ceste vzdol\xc5\xbe ju\xc5\xbene obale Osojskega jezera. Enkrat v naslednjih 90 letih so verjetno grad Pr\xc3\xa4grad pridobile koro\xc5\xa1ke vojvode, saj se je leta 1258 Konrad iz Pr\xc3\xa4grada pri\xc5\xa1teval med ministerijale koro\xc5\xa1kih vojvod. V 14. stoletju je bil grad \xc5\xa1e enkrat pod nad\xc5\xa1kofijo Bamberg in je slu\xc5\xbeil tudi za za\xc5\xa1\xc4\x8dito mesta Feldkirchen. 1305 se Pr\xc3\xa4grad omenja kot bivalni grad (haus) in leta 1377 kot trdnjava._NEWLINE_Leta 1377 je grof Friderik Ortenbur\xc5\xa1ki s soglasjem njegovega nad\xc5\xa1kofovskega fevdalnega gospoda grad prepustil grofu Hermanu Celjskemu. Po smrti Ulrika II. Celjskega leta 1456 tudi ta posest pripade cesarju Friderika III. Ta je grad podaril svojemu kanclerja, kr\xc5\xa1kemu \xc5\xa1kofu Ulriku IV., ki ga je leta 1468 dal v fevd Jakobu von Ernau. Leta 1553 je kr\xc5\xa1ki \xc5\xa1kof Janez VI. je fevd potrdil bratoma Heronimu in Juriju von Ernau. Potomci in njihovi skrbniki so si zgradili svoj doma\xc4\x8di grad na vzhodni obali Osojskega jezera in zapustili stari grad. S\xc4\x8dasoma se je grad spremenil v razvaline. Baronu Frideriku von Herbersdorffu je leta 1609 potrdil v fevd kr\xc5\xa1ki \xc5\xa1kof Janez-Jacob grad Pr\xc3\xa4grad, ki ga je ta pred kratkim kupil od Ulrika von Ernau. 1628 je pri\xc5\xa1lo gospostvo v last Osojskega samostana, kjer je ostalo vse do sekularizacije v za\xc4\x8detku 19. stoletja. Pozneje je bila posest v kme\xc4\x8dki zasebni lasti. Ru\xc5\xa1evine skupaj z okoli\xc5\xa1kimi gozdovi so v zadnjih desetletjih v lasti  dru\xc5\xbeine Buttazoni.'